open-index/open-wikipedia-markdown huggingface dataset:
Česko-slovenská hokejová liga 1988/1989

**Česko-slovenská hokejová liga 1988/1989** bola 46. ročníkom česko-slovenskej hokejovej ligy, ktorá sa v tom čase hrala pod názvom I.celoštátna liga. 

Titul získalo družstvo Tesla Pardubice, keď vo finále porazilo Duklu Trenčín 3:1 na zápasy v sérii hranej na 3. víťazné zápasy. Vypadlo družstvo Slovan Bratislava, v budúcej sezóne ho nahradil Zetor Brno.

## Hrací plán
Štartovalo v nej 12 účastníkov. Najskôr sa stretli všetky družstvá dvojkolovo každý s každým (22 zápasov). Potom nasledovala druhá časť, kde sa  po úvodnej časti párne družstvá stretli s nepárnymi. Výsledky prvých 22 kôl sa započítavali. Po základnej časti nasledovalo klasické play-off. Družstvá na 9. – 12. mieste hrali štvorkolovo každý s každým o zotrvanie v lige. V play-off sa hrali aj zápasy o umiestnenie.

## Základná časť

## Play-off
### Pavúk

### Štvrťfinále
* **[[HC ČSOB Pojišťovna Pardubice|Tesla Pardubice]]** - CHZ Litvínov **3:0** (**4:3**, **9:5**, 7:6PP)
* **[[Dukla Trenčín]]** - Motor České Budějovice **3:1** (**4:3**, **2:3**, 7:5, 3:2sn)
* Dukla Jihlava - **[[HC Sparta Praha|Sparta Praha]]** **1:3** (**2:3PP**, **5:1**, 1:4, 2:5)
* Škoda Plzeň - **[[HC Košice|VSŽ Košice]]** **0:3** (**2:3PP**,**1:6**, 1:3)

### Semifinále
* **[[HC ČSOB Pojišťovna Pardubice|Tesla Pardubice]]** - Sparta Praha **3:0** (**4:2**, **6:1**, 7:3) 
* **[[Dukla Trenčín]]**  - VSŽ Košice **3:0** (**8:0**, **5:3**, 7:5)

### O umiestnenie
* **[[HC Dukla Jihlava|Dukla Jihlava]]** - CHZ Litvínov **3:0** (**10:4**, **8:2**, 5:3)
* Škoda Plzeň - **[[Motor České Budějovice]]** **0:3** (**2:5**, **4:6**, 1:3) 
 
### O 9. miesto
* TJ Vítkovice - **[[PSG Zlín|TJ Gottwaldov]]** **1:3** (**3:4sn**, **3:6**, 6:3, 5:6PP)

### O 7. miesto
* **[[HC Škoda Plzeň|Škoda Plzeň]]** - CHZ Litvínov **3:1** (**3:6**, **6:4**, 8:1, 7:2)

### O 5. miesto
* **[[HC Dukla Jihlava|Dukla Jihlava]]** - Motor České Budějovice **3:2** (**3:6**, **6:2**, 3:6, 4:0, **10:7**) 

### O 3. miesto
* **[[HC Košice|VSŽ Košice]]** - Sparta Praha **3:2** (**3:6**, **0:6**, 3:2, 6:4, **6:2**) 

### Finále
* **[[HC ČSOB Pojišťovna Pardubice|Tesla Pardubice]]** - Dukla Trenčín **3:1** (**4:3PP**, **3:1**, 2:4, 4:1)

## O záchranu

## Baráž o I. ligu

## Káder majstraTesla Pardubice
* *Brankári:* Dominik Hašek, Libor Barta
* *Obrancovia:* Pavel Marek, Stanislav Mečiar, Jiří Seidl, Robert Vršanský, Martin Střída, Miloš Hrubeš, Jan Filip, Tomáš Srnka, František Panchártek
* *Útočníci:* Otakar Janecký, Jiří Kovařík, Jiří Šejba, Evžen Musil, Petr Vršanský, Zdeněk Čech, Ludvík Kopecký, Jiří Jiroutek, Ladislav Lubina, Libor Herold, Jan Czerlinski, Jiří Lupoměský, Richard Král, Petr Koreček, Radim Haupt
* *Tréneri:* Vladimír Martinec, Bohuslav Šťastný

## Externé odkazy
* Stránky venované česko-slovenskej hokejovej lige 
* História československého a českého hokeja 
* avlh.sweb.cz

Kategória:Česko-slovenská hokejová liga
Kategória:Ľadový hokej v 1988
Kategória:Ľadový hokej v 1989
Milan Jungmann

PhDr. **Milan Jungmann** (* 18. január 1922, Hořany - † 27. január 2012, Praha ) bol český literárny kritik a prekladateľ.

## Život
V októbri 1938 (po zabraní Sudet) sa presťahoval do Prahy, kde vyštudoval gymnázium. Po gymnáziu ešte absolvoval ročnú knihovnícku školu. Po druhej svetovej vojne sa stal knihovníkom ministerstva informácií a osvety. Od roku 1946 študoval na Filozofickej fakulte Karlovej univerzity slovanské literatúry, filozofiu a estetiku. Potom, čo ukončil štúdiá (1954), sa stal redaktorom časopisu *Praha-Moskva*. Potom krátko pôsobil ako riaditeľ pražskej Národnej knižnice. Od roku 1955 bol redaktorom *[[Literární noviny|Literárních novin]]* a šéfredaktorom od roku 1964 až do ich zrušenia v roku 1969. Po zrušení *Literárních novin* mal zákaz publikačnej činnosti.

Od roku 1972 pracoval ako čistič výkladov v podniku, toto povolanie vykonával až do roku 1982. Počas tejto doby prekladal pod cudzím menom z ruštiny.

Od roku 1982 publikoval svoje literárne kritiky v samizdatovom časopise *Obsah*. V roku 1990 sa stal predsedom Obce spisovateľov; funkciu zastával až do roku 1994.

## Dielo
* *Obléhání Tróje*, 1969, akýsi zborník jeho recenzií a literárnych prác
* *Cesty a rozcestí*, 1987 v cudzine
* *V obklíčení příběhů*
* *Literárky, můj osud*, spomienky
* *Průhledy do české prózy*, 1990

## Ocenenia
* Cena Toma Stopparda, 1985
* Cena F. X. Šaldy za rok 1995
* Cena Nadácie Český literárny fond

## Referencie

* 

## Externé odkazy
* Milan Jungmann *v Slovníku českej literatúry po roku 1945*

Kategória:Českí literárni kritici
Kategória:Českí prekladatelia
Kategória:Absolventi Karlovej univerzity
Kategória:Členovia KSČ/KSS
Yusef Lateef

**Yusef Lateef** (rodným menom **William Emanuel Huddleston**; * 9. október 1920 Chattanooga, Tennessee, USA – † 23. december 2013 Shutesbury, Massachusetts, USA) bol americký multiinštrumentalista (hlavnými nástrojmi sú tenorsaxofón a flauta) a hudobný skladateľ. Svoju kariéru začal koncom tridsiatych rokov hraním v rôznych swingových orchestroch. Roku 1949 sa stal členom orchestra Dizzyho Gillespieho a následne sa vrátil k štúdiám a študoval kompozíciu a hru na flautu na Wayne State University. V roku 1950 konvertoval na Islam. Prvý album ako líder nazvaný *[[Jazz for the Thinker]]* vydal v roku 1957. Podieľali sa na ňom Curtis Fuller (pozauna), Hugh Lawson (klavír), Ernie Farrow (kontrabas), Louis Hayes (bicie) a Doug Watkins (perkusie).

Neskôr vydal mnoho ďalších albumov a spolupracoval aj s ďalšími hudobníkmi, medzi ktorých patria Cannonball Adderley, Archie Shepp, Donald Byrd alebo Art Farmer. V rokoch 1987 až 2002 sa mimo svojej aktívnej kariéry venoval aj pedagogickej činnosti. Zomrel vo veku deväťdesiattri rokov v decembri 2013 na rakovinu prostaty. Svoje posledné turné odohral v lete toho roka. Za svoj album *[[Yusef Lateef's Little Symphony|Yusef Lateef 's Little Symphony]]* z roku 1987 získal cenu Grammy v kategórii najlepší new age album. V roku 2010 získal ocenenie NEA Jazz Masters.

## Iné projekty

## Externé odkazy
* Oficiálny web
* Yusef Lateef na Allmusic

## Zdroj

Kategória:Saxofonisti USA
Kategória:Hudobníci afroamerického pôvodu
Kategória:Osobnosti USA afroamerického pôvodu
Kategória:Osobnosti z Chattanoogy
Obec spisovatelů

**Obec spisovatelů** (doslova *Obec spisovateľov*) je profesijná organizácia, ktorá združuje českých a moravských spisovateľov, literárnych vedcov a kritikov. Bola založená v decembri 1989. Členom sa možno stať iba na základe preukázateľnej literárnej činnosti. Združuje členov individuálne aj kolektívne. Je organizátorom série akcií seminárov, besied a konferencií. Vydáva štvrťročne interný spravodaj *Dokořán*.

Obec spisovateľov spoluorganizuje semináre zahraničných bohemistov a od roku 1993 každoročne udeľuje Cenu Premia Bohemica zahraničným prekladateľom, ktorí sa zaslúžili o šírenie českej literatúry vo svojej materčine.

V posledných rokoch vnútri Obce spisovateľov prebiehajú spory o jej ďalšom smerovaní. Z veľkej časti ide o spor generačný, ktorý súvisí so stratou historického prestížneho postavenia spisovateľov v spoločnosti, tzv. svedomie národa. Spisovatelia mladších generácií stoja spravidla mimo Obec spisovateľov a o členstvo neprejavujú prílišný záujem.

## Predsedovia Obce spisovateľov
* 1989 - 1990 Ivan Wernisch
* 1990 - 1994 Milan Jungmann
* 1994 - 1996 Eva Kantůrková
* 1996 - 2002 Antonín Jelínek
* 2002 - 2004 Ivan Binar
* 2004 - 2008 Eva Kantůrková
* 2008 - 2008 Vladimír Křivánek
* 2011 - Tomáš Magnusek

## Externé odkazy
* Stránky Obce spisovateľov

## Zdroj

Kategória:Literatúra v Česku
Kategória:Občianske združenia v Česku
Kategória:Organizácie založené v 1989
Teologické texty

**Teologické texty** je český odborný teologický časopis, zaoberajúci sa teoretickými i praktickými otázkami teológie. Od roku 1978 vychádzal v rámci katolíckeho samizdatu, od roku 1990 potom oficiálne, po celú dobu pod vedením Ota Mádra, ktorý bol šéfredaktorom a hlavným odborným poradcom až do svojej smrti.

Časopis vychádza 4 – 5-krát do roka, s ročným oneskorením sa jeho čísla zverejňujú na internetových stránkach. Vydáva ho Kráľovská kolegiátna kapitula svätých Petra a Pavla na Vyšehrade. Od roku 2007 udeľuje redakcia časopisu cenu Ota Mádra „za najlepšiu prácu česky píšuceho autora alebo autorky vo veku do 35 rokov (dosiahnutom do termínu dodania práce do redakcie), publikovanú v časopise Teologické texty“. Ako prvý ju v roku 2008 dostal Pavel Blažek.

Kritici Teologickým textom vytýkajú príklon k liberalizmu, nereflektovanie konzervatívnych hľadísk a miestami aj zľahčovanie cirkevnej autority.

## Referencie

## Externé odkazy
* Oficiálne stránky
* Teologické texty v čase samizdatu – kritický článok v *Revue Trivium* 2008/2
* ''Srdce hovorí k srdcu – Teologické texty''

## Zdroj
* 

Kategória:Kresťanské časopisy
Kategória:Kresťanstvo na internete
Kategória:Časopisy v Česku
Rallye Dakar 2013

**Rallye Dakar 2013** bol 35. ročníkom prestížneho podujatia, ktoré sa konalo v Južnej Amerike.

Vytrvalostné preteky začali 5. januára v peruánskej Lime a skončili 19. januára v čilskom Santiagu. Na štart sa v peruánskej metropole Lima postavilo 448 súťažiacich, ktorých čakalo približne  náročného terénu. Štrnásť etáp viedlo z Peru (Lima) cez Čile a Argentínu (Tucumán) do čilskej metropoly Santiago. Prvenstvo obhájili v kategórii motocyklov Cyril Després na KTM a v kategórii automobilov Stéphane Peterhansel, ktorý na automobile Mini zaznamenal už 11. triumf v tejto súťaži. V kategórii štvorkoliek zvíťazil Marcos Patronelli a medzi kamiónmi sa najviac darilo Eduardovi Nikolajevovi na Kamaze.

Zo Slovákov bol Štefan Svitko po nehode a zranení nútený odstúpiť po 11. etape z 22. miesta (do 11. etapy sa pohyboval v prvej desiatke) a naši zástupcovia Štefan Svitko starší a Jozef Kutlák na bugine odstúpili po poškodení vozidla v 2. etape.

## Slovenskí zástupcovia
### v kategórii motocyklov
* Ivan Jakeš (NADD RESS Adventure team) – skončil na **4. mieste**
* Štefan Svitko ml. (SLOVNAFT-Oraving team) – odstúpil pre zranenie po 11. etape z 22. miesta
* Ján Zaťko (Slovakia Turbo team) – odstúpil pre poruchu motora v 3. etape
* Dušan Čipka (Slovakia Turbo team) – odstúpil pre poruchu motora v 2. etape

### v kategórii bugín
* Štefan Svitko st. a 
* Jozef Kutlák (Slovakia Dakar Team) – skončili po poruche v 2. etape
 
## Výsledky

### Etapy

## Referencie

## Pozri aj
* Rallye Dakar

## Zdroj
* Oficiálna stránka súťaže

Kategória:Rallye Dakar
Stará kopa

**Stará kopa** môže byť:

* vrch pri Banskej Bystrici, pozri Stará kopa (vrch)
* prírodná rezervácia na tomto vrchu, pozri Stará kopa (prírodná rezervácia)
Otáčkomer

thumb|Otáčkomer zobrazujúci počet otáčok za minútu s červeným poľom medzi 6000 a 7000 otáčkami
**Otáčkomer** je prístroj slúžiaci na meranie otáčok motora alebo iných rotačných telies a zariadení. Jeho ukazovateľ uvádza počet otáčok za minútu na kalibrovanom analógovom alebo digitálnom displeji.

Prvé mechanické otáčkomery boli založené na meraní odstredivej sily, ako je tá, ktorá roztáča Wattov odstredivý regulátor. Za vynálezcu otáčkomera je považovaný nemecký inžinier Diedrich Uhlhorn, ktorý ho zostrojil v roku 1817. Od roku 1840 sa používal na meranie rýchlosti lokomotív.

Otáčkomery v automobiloch, lietadlách a iných dopravných prostriedkoch ukazujú počet otáčok kľukového hriadeľa motora a zvyčajne mávajú tzv. červené pole, ktoré upozorňuje na oblasť nebezpečných otáčok. Vodič alebo pilot tak môžu ubratím plynu znížiť otáčky motora a vrátiť sa do bezpečnej zóny. To je veľmi dôležité, pretože dlhé udržiavanie príliš vysokých otáčok motoru škodí. Dochádza pri ňom totiž k nedostatočnému mazaniu motora, čo má zvyčajne za následok prehrievanie jeho častí. Ak dôjde vplyvom zvýšených teplôt tiež k nedostatočnému chladeniu rotujúcich častí, môže sa motor aj zadrieť. Ale aj ak nedôjde k zadreniu, môže dlhodobý beh motora v príliš vysokých otáčkach spôsobiť zvýšené opotrebovanie súčiastok, ktoré si vyžiada neplánované a finančne nákladné opravy motora.

## Referencie

## Pozri aj
* Tachometer

## Zdroj

Kategória:Časti automobilov
Kategória:Meracie prístroje
Slovenské národné hokejové mužstvo hráčov do 20 rokov na Majstrovstvách sveta 2014

**[[Slovenské národné hokejové mužstvo hráčov do 20 rokov]]** sa na Majstrovstvách sveta v ľadovom hokeji hráčov do 20 rokov 2014, ktoré sa uskutočnili vo Švédsku, umiestnilo na **8.** mieste.

## Realizačný tím
* Ernest Bokroš - tréner
* Norbert Javorčík - asistent trénera
* Anton Bartánus - asistent trénera
* Rudolf Jurčenko - tréner brankárov
* Roman Ulehla - manažér
* Dárius Rusnák - vedúci výpravy
* MUDr. Milan Petro - lekár
* Rastislav Ladecký - masér
* Ľuboš Ondrejka - masér

## Zostava

## Zápasy
### Skupina A

----

----

----

----
### Tabuľka

### Štvrťfinále

## Pozri aj
*Slovenské národné hokejové mužstvo hráčov do 20 rokov

## Externé odkazy
* IIHF.com štatistiky

Kategória:Slovenské národné hokejové mužstvo hráčov do 20 rokov
Rallye Dakar 2014

**Rallye Dakar 2014** bol 36. ročník prestížneho podujatia, ktoré sa konalo v Južnej Amerike.

Vytrvalostné preteky začali 5. januára v argentínskom meste Rosario a skončili 18. januára v čilskom Valparaíso. Súťažili jazdci motocyklov, štvorkoliek, automobilov a kamiónov, pre ktorých organizátori pripravili 13 náročných etáp. 

## Etapy

## Výsledky slovenských účastníkov
Slovensko v tomto ročníku reprezentovali:
* Ivan Jakeš – KTM (motocykel): konečné 11. miesto
* Štefan Svitko ml. – KTM (motocykel): konečné 9. miesto
* Róbert Kasák – Tatra (kamión): konečné 43. miesto
* Jaroslav Miškolci – Tatra (navigátor): konečné 17. miesto

Pozn.:  poradie po penalizácii

## Referencie

## Pozri aj
* Rallye Dakar

## Zdroj
* Oficiálna stránka súťaže

Kategória:Rallye Dakar
Volné směry

**Volné směry: měsíčník umělecký**, bol časopis, vydávaný v rokoch 1897-1949 Spolkom výtvarných umelcov Mánes. 

Publikovali v ňom významné osobnosti českého kultúrneho prostredia, napríklad Miloš Jiránek, František Xaver Šalda, Bohumil Kubišta a mnoho ďalších. 

## Literatúra
* 

## Externé odkazy
* Digitalizované ročníky v digitálnej knižnici Kramerius NK ČR
* Digitalizovaný ročník 1908

## Zdroj

Kategória:Časopisy v Česko-Slovensku
Vít Holubec

**Vít Holubec** (* 8. október 1928, Olomouc – † 8. jún 2013, Praha) bol český športový komentátor.

Bol priekopník českého športového televízneho vysielania a jeden z troch zakladajúcich členov športovej redakcie Česko-slovenskej televízie a relácie Góly - body - sekundy. Venoval sa predovšetkým komentovaniu futbalových zápasov.

## Referencie

## Zdroj

Kategória:Českí športoví komentátori
Kategória:Osobnosti z Olomouca
Železničná stanica Břeclav

**Nádraží Břeclav** () je železničná stanica v rovnomennom meste na adrese Sady 28. října 248, ktoré sa nachádza v Juhomoravskom kraji, 52 km juhovýchodne od Brna na rieke Dyji, v blízkosti hraníc s Rakúskom a Slovenskom.

## Trate
Železničnou stanicou Břeclav prechádzajú železničné trate:
* 246 Břeclav - Znojmo
* 247 Břeclav - Lednice
* 250 Havlíčkův Brod - Brno - Břeclav - Kúty (ŽSR)
* 330 Přerov - Otrokovice - Břeclav
* Nordbahn Viedeň - Břeclav

## Pozri aj
* Břeclav
* Mestská autobusová doprava v Břeclavi

## Referencie


## Iné projekty

## Externé odkazy
* České dráhy a.s.
* Správa železničnej dopravnej cesty

## Zdroj

Kategória:Břeclav
Břeclav
Kategória:Doprava v okrese Břeclav
Kategória:Architektúra z 1839
Monastier Haghpat

thumb|Chrám sv. Kríža

**Monastier Haghpat** je kresťanský kláštor v Arménsku.

Nachádza sa v dedine Haghpat v arménskej provincii Lorri v blízkosti mestečka Alaverdi, na pravom brehu rieky Dzoraget asi 10 km od hraníc s Gruzínskom. Kláštor predstavuje vrchol religióznej architektúry, ktorej jedinečný štýl sa vyvinul zo zmesi prvkov byzantskej cirkevnej architektúry a tradičnej ľudovej architektúry kaukazskej oblasti.

V roku 1996 bol kláštor zapísaný na Zoznam svetového dedičstva UNESCO. 

Kláštor bol založený za vlády kráľa Abbása III. Bagratouni (Milosrdného) (928 – 951) v tesnom susedstve kláštora Sanahin. Oba kláštory pochádzajú z obdobia prosperity počas vlády kiurikjanskej dynastie (10. až 13. storočie) a boli dôležitým centrom arménskej vedy a umenia. 

Kláštor je postavený na trávnatom kopci. Jeho dominantou je štíhla a vysoká zvonica. Celkovo pôsobí kláštor nenápadným dojmom. Vo vnútri kláštora sa ale nachádza veľké množstvo kostolov a kaplniek a tiež výrazné vstupné a prepojovacie haly. Zaujímavá je knižnica, kde sú v stenách niky na knihy a v podlahe zapustené nádoby na víno. Vstupná hala hlavného chrámu má svoje veľké rozpätie zastrešené originálnou kamennou klenbou, zo štyroch klenutých oblúkov, ktoré sú vzájomne prepojené a majú tak potrebnú stabilitu.

Celkovo kláštor zahŕňa osem budov obklopených opevnenými hradbami. Najstaršou budovou komplexu je chrám sv. Kríža (St. Nishan), ktorý bol postavený v rokoch 976 až 991. Podnet k jeho výstavbe dala kráľovná Xosrovanowš, manželka kráľa Ašota III. Milosrdného. Je to jednoloďový kostol s klenbou. Zvonku vyzerá ako pravouhlá budova, jeho interiér má však tvar kríža. V štyroch vnútorných rohoch chrámu sú štyri kaplnky. Kamenné schodisko vedie do osobitnej lóže určenej pre kráľovskú rodinu. Steny sú vyzdobené pôvodnými freskami pochádzajúcimi z 13. storočia. 

K západnej strane chrámu je pripojená stĺpová sieň, ktorú dala vybudovať princezná Miriam, dcéra kráľa Geurikjana III. v roku 1185 ako mauzóleum pre členov kráľovskej rodiny Geurikjanov. Neskôr bola stĺpová sieň čiastočne zbúraná a nahradená v roku 1201 klenutým átriom. Počnúc 11. storočím boli postupne postavené ďalšie budovy kláštora: Chrám sv. Gregory (1005), chrám Svätej Panny a portál chrámu sv. Kríža (1201), veľká krížová chodba (1257), zvonica (1245), knižnica a refektár (13. storočie).

Trojpodlažná budova zvonice je jedným z najlepšie zachovaných stredovekých diel arménskej architektúry. Je umiestnená vo vyvýšenej časti areálu. Základom stavby je podoba kríža a spodné dve podlažia slúžia ako kaplnky v ktorých je umiestnených celkovo 7 oltárov. 

Kláštor dnes patrí Arménskej apoštolskej cirkvi.

## Referencie

## Iné projekty

## Externé odkazy
* Haghpat (Armenica.org) 
* THE MONASTERY OF HAŁPAT
* Monasteries of Haghpat and Sanahin - UNESCO World Heritage Centre
* Index of Armenian Art: Armenian Architecture: HAGHPAT 

## Zdroj

Kategória:Lokality Svetového dedičstva v Arménsku
Kategória:Kláštory v Arménsku
Démoniké (dcéra Agénora)

**Démoniké** alebo **Démonika** (*Démoniké*) je v gréckej mytológii dcéra Agénora a jeho manželky Epikasty.

Podľa antického autora Apollodora z Atén sa zo vzťahu Agénora a jeho manželky Epikasty narodil syn Porthaón a dcéra Démoniké, ktorá s bohom vojny Areom splodila synov, Euéna, Móla, Pyla a Thestia.

## Referencie

Kategória:Postavy gréckej mytológie
Pylos (rozlišovacia stránka)

**Pylos** (*Pylos*) môže byť:
*mesto v Grécku, pozri Pylos
*v gréckej mytológii syn boha Area a Démoniky, pozri Pylos (mytológia)
Červené víno (televízny film)

***Červené víno*** je slovenský film režiséra Andreja Lettricha z roku 1972. V hlavnej úlohe drámy, natočenej podľa románu Františka Hečka, sa predstavil Štefan Kvietik, ktorému sekundovala plejáda popredných slovenských hercov, medzi inými Emília Vášáryová, Oľga Adamčíková, Ivan Rajniak, Ľudovít Greššo alebo Karol Machata.

## Dej

Filmová dráma zobrazuje ťažký život na slovenskej dedine začiatkom 20. storočia. Hlavnú úlohu vo filme zohrávajú členovia vinohradníckej rodiny Habdžovcov, žijúcej vo Vlčindole. Dej filmu zobrazuje životné príbehy viacerých generácií tejto rodiny, no kľúčovou postavou je najstarší syn Urban (Štefan Kvietik). Jeho láska k rodinou neakceptovanej žene ho prinútila k úteku z domu, čím vyvolal hnev až nenávisť celej jeho rodiny. So svojou mladou ženou (Emília Vášáryová) začal hospodáriť, no už i tak ťažký život im komplikujú časté neúrody vo vinohrade a neprajníci. Urbanove pokrokové zmeny vo vinohradníckom spolku sa nepozdávajú všetkým, no najväčšou pohromou nielen pre Vlčindol je vypuknutie prvej svetovej vojny. 

Rodine s dlžobami hrozí dražba a všetka statočná práca vychádza navnivoč. Mnohí muži zomierajú na fronte, iných trápia choroby a tak jediné, čo pretrváva sú ľudská láska a s ňou ruka v ruke nenávisť. Zložitá situácia prinúti syna Marka Habdžu (Vladimír Durdík ml.) a jeho matku k tvrdej práci vo vinohrade i okolo hospodárstva. Situáciu ešte viac skomplikuje smrť ochrancu Urbanovej rodiny - Slivnického (Ľudovít Greššo)...

## Externé odkazy
* 
* 
* 
* Film na Osobnosti.cz

Kategória:Filmy podľa názvu
Kategória:Filmy z 1972
Arne Novák

Prof. PhDr. **Arne Novák**, vlastným menom **Arnošt František Marie Novák**, (* 2. marec 1880, Litomyšl – † 26. november 1939, Polička) bol český literárny historik a kritik, bohemista a germanista.

## Život
Pochádzal zo siedmich detí stredoškolského učiteľa dr. Jozefa Nováka a spisovateľky Terezy Novákovej. Všetkých šesť jeho súrodencov predčasne zomrelo, väčšinou vo veku mladej dospelosti.

Študoval na gymnáziu v Litomyšli a od roku 1895 v Prahe. Maturoval v roku 1898. V rokoch 1898 až 1902 študoval germanistiku a bohemistiku na Karlovej univerzite. V roku 1901 sa zdržiaval na univerzite v Berlíne.

Pôsobil ako stredoškolský profesor v Prahe a Kutnej Hore.

V roku 1906 sa habilitoval na Karlovej univerzite ako docent nemeckej literatúry a roku 1910 rozšíril svoju habilitáciu aj na dejiny literatúry českej. V roku 1920 sa stal riadnym profesorom českej literatúry na Masarykovej univerzite v Brne. V roku 1921 natrvalo presídlil do Brna. Dvakrát, v rokoch 1938 a 1939, bol zvolený za rektora Masarykovej univerzity. Je po ňom pomenovaná ulica, na ktorej dnes sídli Filozofická fakulta MU.

Od roku 1921 pôsobil ako stály a čelný spolupracovník redakcie Lidových novín. Bol činný aj v časopisoch *[[Volné směry]]*, *[[Pestrý týden]]*, *[[Lumír (časopis)|Lumír]]*, *[[Rozhledy]]* ai.

## Dielo
Bol veľmi vzdelaný. V jeho diele je zrejmý nadhľad, veľký prehľad, ale aj analytické a hodnotiace schopnosti. Jeho názory ovplyvnili jeho učitelia František Xaver Šalda, Jaroslav Vlček a Josef Pekař. Z jeho diela je patrný vplyv pozitivizmu.

* *Přehledné dějiny literatury české* – prvé vydanie v roku 1910 pod názvom *Stručné dějiny literatury české*. Postupne boli rozširované. Naposledy vyšli v roku 1995.
* *Praha barokní* (Zlatoroh, Spolok výtvarných umelcov Mánes 1915) – eseje o pražskej barokovej architektúre
* *Kritika literární* (1916 a 1925) – teoretický výklad postupov literárnej kritiky
* *Zvony domova* (1916) – state o českých spisovateľoch
* *Duch a národ* (1936)
* *Zvony domova* – eseje
* *Nosiči pochodní* – eseje
* *[[Literární atlas československý]]* (2 zväzky, spoluautor)

Monografie:
* *[[Jan Neruda]]*
* *[[Svatopluk Čech]]*
* *[[Josef Dobrovský]]*
* *[[Viktor Dyk]]*
* *[[Josef Pekař]]*

## Referencie


## Iné projekty

## Pozri aj
* Zoznam českých spisovateľov
* Pozitivizmus
* Česká literatúra v rokoch 1900 – 1945

## Externé odkazy
* Arne Novák v Encyklopédii dejín mesta Brna
* Digitálna knižnica Arna Nováka - naskenované voľné knihy
* Arne Novák (1880-1939) - bibliografia

## Zdroj
* 

Kategória:Českí literárni historici
Kategória:Českí literárni kritici
Kategória:Germanisti
Kategória:Českí univerzitní profesori
Kategória:Rektori Masarykovej univerzity
Kategória:Českí esejisti
Toskánsky palác

thumb|Toskánsky palác
**Toskánsky palác**, niekedy i **Thun-Hohenštejnský palác**, je mohutná baroková stavba palácového typu na západnej strane Hradčanského námestia v mestskej časti Praha 1 na Hradčanoch. V súčasnosti túto budovu využíva Ministerstvo zahraničných vecí Českej republiky.

## Dejiny
Stavbu paláca začal gróf Thun-Hohenstein v roku 1690 na mieste niekoľkých menších obytných domov, ktoré patrili Lobkovicovcom. Gróf Thun mal v úmysle vystavať tu svoje šľachtické reprezentačné sídlo v blízkosti Pražského hradu. Dokončenia stavby sa však už nedožil. V roku 1718 nedostavanú budovu od Thunov odkúpila Anna Mária Františka, vojvodkyňa toskánska, tá stavbu neskôr dokončila – odtiaľ potom pochádza meno tohto paláca.

Stavbu realizoval architekt G. A. Canevalli podľa projektu francúzskeho architekta Jeana Baptista Matheya. Objekt má štyri uzavreté krídla s obdĺžnikovým dvorom uprostred a dvomi fontánami v stavebných nikách. Bohaté priečelie paláca zdobia dva toskánske erby a ďalej sochárska výzdoba, ktorú tvorí alegória siedmich slobodných umení Jana Brokoffa.

V roku 1998 bola vykonaná celková rekonštrukcia budovy. Pre verejnosť sú príležitostne prístupné iba priestory na prízemí, kde sa občas konajú rôzne spoločenské akcie.

## Referencie

## Iné projekty

## Externé odkazy
* Tradice.com 
* Turistik.cz
* http://www.turistik.cz/cz/kraje/hlavni-mesto-praha/okres-hlavni-mesto-praha/praha-okres-hlavni-mesto-praha/toskansky-palac/

## Zdroj
* 

Kategória:Paláce v Prahe
Kategória:Barokové stavby v Prahe
Kategória:Hradčany
Kategória:Kultúrne pamiatky v Prahe
Zámok Dačice (nový)

náhľad|Nový zámok Dačice
**Nový zámok Dačice** stojí na križovatke Havlíčkovho námestia a Hradeckej ulice v Dačiciach. Dnes sa v jeho priestoroch nachádza Mestské múzeum a galéria Dačice. Je pamiatkovo chránený, a v roku 2001 bol vyhlásený za národnú kultúrnu pamiatku.

## Dejiny
Zámok dal postaviť Oldřich Krajíř z Krajku krátko pred rokom 1591 v renesančnom štýle. Autorom stavby bol taliansky staviteľ Francesco Garof de Bison. Po roku 1610 boli za Viléma Dubského z Třebomyslic pripojené alebo prestavané bočné a zadné krídla. V roku 1622 panstvo kúpil Lev Burian Berka z Dubé a nedá sa vylúčiť, že dal zámok upraviť. Úpravy sa však dajú vylúčiť u ďalších majiteľov – Fürstenbergovcov a Václava Vojtěcha z Vrbna a Bruntálu. V roku 1728 panstvo kúpil gróf Heinrich Karl z Ostein, ktorý dal zámok prestavať v barokovom štýle. Autorom prestavby bol architekt Francesco Camelli, výzdobu vykonal miestny sochár Sebald Kölbl.

V roku 1809 zámok zdedili Dalbergovci, ktorí boli pôvodom z horného Porýnia. Za Karla Antonína Maximiliana z Dalbergu prešiel empírovou prestavbou, ktorú vykonal viedenský architekt Riedl. Interiéry sa empírových úprav dočkali v 30. rokoch 19. storočia, úpravy mal na starosti architekt J. Schleps. Ako posledné sa v roku 1909 za Friedricha z Dalbergu dočkalo úprav nádvorie. V južnom krídle potom viedenský architekt Hans Prutscher vybudoval novobarokovú zámockú kaplnku. Rovnaký architekt stojí aj za návrhom interiérov secesnej knižnice.

V roku 1940 zomrel posledný majiteľ z rodu Dalbergovcov, Johann z Dalberg, a zámok na krátku dobu získali Salmovci (presnejšie vetva *Salm-Salm*). V roku 1945 bol však podľa Benešových dekrétov zoštátnený a následne sprístupnený verejnosti. Teraz je v správe Národného pamiatkového ústavu v Prahe, územného odborného pracoviska v Českých Budějoviciach.

V rokoch 1990 – 1996 bol zrekonštruovaný.

## Referencie

## Iné projekty

## Externé odkazy
* Oficiálna stránka
* Zámok na hrady.cz 
* Nový zámok v Dačiciach – zámok s múzeom a galériou 
* Nový zámok na stránkach Dačic 

## Zdroj

Dačice
Kategória:Empírové stavby v Česku
Kategória:Národné kultúrne pamiatky v Juhočeskom kraji
Zámok Duchcov

náhľad|Zámok Duchcov
**Zámok Duchcov** je barokový zámok s klasicistickou úpravou zo začiatku 19. storočia v Duchcove na severe Českej republiky.

## Dejiny
Zámok bol postavený v 13. storočí ako pevnosť hrabišickej dynastie, ktorá sídlila na hrade Osek. Okolo roku 1527 Lobkovicovci prestavali pevnosť na renesančný palác s jedným krídlom.

Po roku 1570 bola pre Václava Popela z Lobkovic prestavaná stará sulevická tvrdza na zámok, v ktorom býval až do svojej smrti v roku 1584. Zámok vybudoval Talian Filip podľa plánov Ulrica Aostaliho. V rokoch 1675 – 1685 sa podľa plánov architekta Jeana-Baptista Matheya vykonali ďalšie prestavby. Ďalšie úpravy prebiehali v čase, keď panstvo prevzal Jan Josef Valdštejn. Práce najskôr viedol Marc Antonio Canevalle (od ktorého pochádza aj stavba priľahlého zámockého kostola Zvestovania Panny Márie).

Sochárska výzdoba kostola bola zničená pri požiari v máji 1945, kedy kostol vypálili sovietske vojska. Pochádzala z dielne Matyáša Bernarda Brauna a patrila k jeho významným dielam. Jej kvality dnes dokladajú iba dochované fotografie.

Podobu trojkrídlovej budovy, ktorú má zámok v súčasnosti, vytvorila až významná prestavba v roku 1707 financovaná arcibiskupom Janom Bedřichom z Valdštejna, ktorý z Duchcova vytvoril základ nového Valdštejnského fideikomisu.

Od leta 1714 viedol prestavby František Maxmilián Kaňka. Kaňka upravil taktiež vzhľad hlavnej sály, do ktorej Václav Vavřinec Reiner namaľoval fresku s námetom „Jindřich z Valdštejna privádza Přemyslovi Otakarovi II. v roku 1254 svojich dvadsaťštyri synov“.

Nadväzujúci zámocký francúzsky park s bazénmi, vodotryskami, ornamentálne riešenými záhonmi a množstvom mytologických sôch z dielne Matyáša Brauna, navrhol Jan Ferdinand Schor. V priestore parku bol vybudovaný tiež pozoruhodný barokový panský špitál s ústrednou osembokou kaplnkou Nanebovzatia Panny Márie, ktorá bola vyzdobená cennou stropnou maľbou V. V. Reinera. Špitál bol pre značnú schátranosť a pod zámienkou nikdy nerealizovanej ťažby uhlia v roku 1958 demolovaný. Reinerovu maľbu však preniesli do novovybudovaného pavilónu, ktorý projektoval Jan Sokol.

Začiatkom 19. storočia bol zámok klasicisticky upravený. Park zmenili na romantický anglický park. Rodina Valdštejnovcov predala panstvo štátu a opustila zámok v roku 1921. Zámok je v súčasnosti otvorený pre verejnosť.

## Zaujímavosti
Medzi rokmi 1785 a 1798 tu ako knihovník pôsobil Giacomo Casanova, ktorý tu i zomrel.

Pri zámku funguje *Galeria Giacomo*. V historickej zbrojnici sú erby rodov, ktoré na zámku žili, od Hrabišicov po Valdštejnovcov.

V prvej polovici septembra 2008 sa tu natáčala scéna z filmu *Henrich IV.*

## Iné projekty

## Externé odkazy
* Duchcovský zámok na webe NPU 
* Dobové fotografie, popis a ďalšie dokumentácie demolovaného zámockého špitála
* Oficiálna stránka

## Zdroj

Duchcov
Duchcov
Duchcov
Monastier Sanahin

**Monastier Sanahin** je kresťanský kláštor v Arménsku.

Nachádza sa v dedine Sanahin v arménskej provincii Lorri na zalesnených svahoch hory Tchantinler, v ohybe rieky Dzogaret, juhozápadne od kláštora Haghpat, neďaleko mestečka Alaverdi. Kláštor bol zrejme postavený na mieste ranokresťanského kostola zo 4. až 5. storočia. Ako kláštor bol založený roku 966. Do súčasnosti sa zachovali tri chrámy, budova akadémie, knižnica a zvonica. Celý komplex je obklopený obranným múrom.  

V centre kláštora stojí chrám Matky Božej, založený roku 930. Tvorí ho kopulou zastrešená hala so štyrmi rohovými miestnosťami. Samotná kopula je neskoršieho dáta (18. storočie). Neobyčajné je originálne riešenie kopuly nielen s ohľadom na tvar, ale aj na skutočnosť, že v nosníkoch sú vytesané zvieracie motívy, ktorých symbolika nie je celkom jasná.

Vedľa tohto chrámu začala kráľovná Xosrovanowš, manželka kráľa Ašota III. Milosrdného, stavbu chrámu Spasiteľa, ktorý venovala svojim synom Smbatovi a Gurgenovi, ktorí sú tiež vyobrazení na tympanóne východnej fasády. Tento chrám má rovnaké dispozície ako chrám Matky Božej, ale je podstatne väčší. Kupola chrámu bola úplne prestavaná v roku 1184.

Kaplnka sv. Gregoria pochádza z roku 1061. Je to malá kruhová kaplnka stojaca na východnej strane komplexu. Jednou z najzaujímavejších stavieb kláštora je knižnica (1063). Má štvorcový pôdorys, strechu nesú diagonálne oblúky, ktoré sú uložené na štyroch stĺpoch.

Z rovnakého obdobia je aj budova spájajúca dva hlavné kostoly. Tu sídlila univerzita, kde učili poprední arménski učenci. Sanahin bol totiž v stredoveku dôležitým vzdelávacím a literárnym centrom, ktorý hral významnú úlohu v rozvoji duchovného a kultúrneho života celého Arménska. Známa bola najmä iluminačná a kaligrafická škola.

Stavebný ruch v kláštore, zrejme ako dôsledok invázie Seldjukov, sa koncom 11. storočia spomalil, avšak drobné úpravy pokračovali aj v priebehu 12. storočia. Neskoršími nájazdmi bolo veľká časť kláštora zničená. Dnes už neexistujú obydlia mníchov, chrám sv. Jana, ubytovne pútnikov ani hrobka kráľa Kiurikijana. Trojposchodová zvonica pochádza až z 18. storočia.

## Iné projekty

## Externé odkazy
* Sanahin na Armenica.org 
* Sanahin na armenianstudies.csufresno.edu
* Sanahin na lib.rpi.edu 
* Sanahin na stránke UNESCO

## Zdroj

Kategória:Lokality Svetového dedičstva v Arménsku
Kategória:Kláštory v Arménsku
Nadežda Andrejevna Tolokonnikova

**Nadežda Andrejevna Tolokonnikova** (, * 7. november, 1989) je ruská konceptuálna umelkyňa a politická aktivistka. Je členkou punkovej skupiny Pussy Riot a má za sebou históriu politického aktivizmu s umeleckou skupinou Voina.

Dňa 17. augusta 2012 bola odsúdená za "výtržníctvo motivované náboženskou nenávisťou" v moskovskom Chráme Krista Spasiteľa a odsúdená na dva roky odňatia slobody. Bola prepustená 23. decembra 2013 spolu s inou členskou Pussy Riot Marijou Aľochinovou v rámci amnestie vyhlásenej pri príležitosti 20. výročia prijatia ruskej ústavy. Amnesty International ju označila za väzňa svedomia.

## Zdroj
* 

Kategória:Politickí aktivisti
Teleón

**Teleón** (*Teleón*) môže byť v gréckej mytológii:
*otec Argonauta Eribóta, pozri Teleón (otec Eribóta)
*otec Argonauta Bouta, pozri Teleón (otec Bouta)
Jeff Pollack

**Jeffrey Ian Pollack** (* 15. november 1959, Los Angeles, Kalifornia, USA - † 23. december 2013, Hermosa Beach) bol americký filmový režisér, scenárista, televízny producent a spisovateľ.

Jeff je známy ako spolutvorca, scenárista a producent sitkomu z 90. rokov *The Fresh Prince of Bel Air*. Ako filmový režisér nakrútil filmy *[[Nad košom]]* (1994), *[[Láska na čierno]]* (1997) a *[[Stratený a nájdený]]* (1999).

Pollack bol výkonným konzultantom *[[The Tyra Banks Show]]*. Bol častým spolupracovníkom Bennyho Medinu. Vyštudoval University of Southern California.

## Referencie

## Externé odkazy
* 
* 

## Zdroj
* 

Kategória:Filmoví režiséri USA
Kategória:Filmoví producenti USA
Kategória:Scenáristi USA
Kategória:Televízni producenti USA
Kategória:Osobnosti z Los Angeles
Reutlingen

**Reutlingen** môže byť:

* nemecký krajinský okres v spolkovej krajine Bádensko-Württembersko, pozri Reutlingen (krajinský okres)
* nemecké univerzitné mesto v Bádensku-Württembersku a hlavné mesto vyššie uvedeného okresu, pozri Reutlingen (mesto)

## Pozri aj
* nemecký futbalový klub, pozri SSV Reutlingen 05
* univerzita aplikovaných vied založená v roku 1855, pozri Reutlingen University
* hlavná stanica v rovnomennom meste, pozri Reutlingen Hauptbahnhof
Rhein-Neckar

**Rhein-Neckar** môže byť:

* nemecký krajinský okres v spolkovej krajine Bádensko-Württembersko, pozri Rhein-Neckar (krajinský okres)
* metropolitný región v Nemecku, pozri Rhein-Neckar (metropolitný región)

## Pozri aj
* Rhein-Neckar Löwen - hádzanársky klub z nemeckého Mannheimu
* Rhein-Neckar-Arena - futbalový štadión v nemeckom meste Sinsheim
Hidalgo

**Hidalgo** môže byť:

* tradičný španielsky titul, nižší šľachtic, pozri hidalgo (šľachtic)
* film USA z roku 2004, pozri Hidalgo (film)
* asteroid, pozri 944 Hidalgo
* county v USA, pozri Hidalgo County
* lokalita v USA:
** Hidalgo (Illinois)
** Hidalgo (Texas)
* štát v Mexiku, pozri Hidalgo (štát)
* lokalita v Mexiku:
** Hidalgo (Coahuila)
** Hidalgo (Nuevo León)
** Hidalgo (Tamaulipas)
*priezvisko:
** Miguel Hidalgo y Costilla (skrátene Miguel Hidalgo)
** Rubén Ramírez Hidalgo
** Elvira de Hidalgo
Dian Fosseyová

**Dian Fosseyová** (* 16. január 1932, San Francisco, Kalifornia, USA – † 26. december 1985, Karisoke Research Centre, Rwanda) bola americká biologička zaoberajúca sa štúdiom života primátov – konkrétne goríl horských.

V roku 1963 sa stretla so známym primatológom Louisom Leakeym a presvedčila ho, aby ju poslal do Zairu študovať a spočítať populáciu gorily horskej v pohorí Virunga. Po krátkej zastávke v Zaire sa kvôli občianskym nepokojom presťahovala do Rwandy a založila v Karisoke výskumnú stanicu ležiacu medzi horami Karisimbi a Visoke. Svoje výskumy začala v roku 1967 a prežila tu 18 rokov, ktoré zasvätila svojim milovaným gorilám. Keď pytliaci zabili jej obľúbeného Digita, založila Digitov fond a zahájila kampaň zameranú proti pytliactvu a na záchranu goríl. 26. decembra 1985 bola vo svojej chyži nájdená zavraždená. Jej vražda zostáva dodnes neobjasnená.

Posledný záznam v jej denníku znel: *„Keď si uvedomíme cenu všetkého živého, budeme menej lipnúť na minulosti a môžeme sa tak viac sústrediť na záchranu budúcnosti.“*

Jej kniha *[[Gorily v hmle]]* bola vydaná dva roky pred jej tragickou smrťou (Fossey, D. 1983 Gorillas in the Mist. Boston: Houghton Mifflin). Pútavý príbeh bol pod rovnakým menom v roku 1988 aj sfilmovaný.

## Referencie

## Literatúra
* 
* 

## Iné projekty

## Externé odkazy
* Dian Fosseyová na stránkach Dian Fossey Gorilla Fund 

## Zdroj
* 

Kategória:Zoológovia USA
Kategória:Etológovia
Kategória:Obete vrážd
Kategória:Osobnosti zo San Francisca
Rottweil

**Rottweil** môže byť:

* nemecký krajinský okres v spolkovej krajine Bádensko-Württembersko, pozri Rottweil (krajinský okres)
* mesto v juhozápadnom Nemecku, v spolkovej krajine Bádensko-Württembersko, pozri Rottweil (mesto)

## Pozri aj
* Adam von Rottweil, nemecký vedec a maliar z 15. storočia
* Zimmern ob Rottweil, nemecké mesto v krajinskom okrese Rottweil
* Rotvajler, psie plemeno, ktorého názov je odvodený od tohto mesta
Boutes (syn Teleóna)

**Boutes** (iné názvy: **Bútes, Bútés, Butes**, , ) je v gréckej mytológii syn Teleóna z Atén a jeho manželky Zeuxippy, dcéry riečneho boha Éridana.

Boutes sa pripojil k výprave Argonautov, ktorí sa vypravili pre zlaté rúno do ďalekej Kolchidy. Počas dlhej cesty prežili mnoho dobrodružstiev, medzi nimi dlhý pobyt na ostrove Lémnos, kde ženy vedené kráľovnou Hypsipylou zavraždili svojich mužov a potom s radosťou privítali Argonautov. Po ďalšej plavbe oslobodili Finea od Harpyí a podarilo sa im preplávať aj medzi zrážajúcimi sa skalami Symplegád, ktoré strážili vstup do Bosporu. V Kolchide sa im napokon pomocou kúziel Médeie podarilo získať zlaté rúno.

Na spiatočnej ceste šťastlivo preplávali medzi Skyllou a Charybdou a následne ich počas plavby začal lákať do záhuby spev Sirén, ktoré sa snažil prevýšiť svojim hlasom Orfeus, aby Argonautov zachránil. Nakoniec sa z celej posádky iba Boutes nechal zlákať ich spevom a skočil do mora.

Podľa niektorých antických autorov ho však zachránila bohyňa Afrodita a preniesla ho do sicílskeho Lilybaióna, kde sa usadil.  Boutes sa potom stal kráľom a Afrodita mu porodila syna Eryka.

## Referencie a bibliografia

Kategória:Postavy gréckej mytológie
Kategória:Argonauti
Éridanos

**Éridanos** (*Éridanos*) môže byť:
*v gréckej mytológii syn boha Ókeana, riečny boh, pozri Éridanos (mytológia)
*potok pretekajúci cez staroveké Atény, pozri Éridanos (Atény)
Vlna (pokryv tela)

náhľad|vpravo|Ovčia vlna
**Vlna** je srsť niektorých zvierat, ktorá sa používa ako surovina v textilníctve. Je to dorastajúca surovina, ktorá sa používa od 4. tisícročia pred Kr. a aj v dnešnej dobe má veľký hospodársky význam, napriek mnohým alternatívam akými sú napríklad chemické vlákniny a pod. Označuje sa pridávaním typických zvieracích adjektív ako napr. ovčia vlna, angorská vlna, alpaková vlna alebo niekedy aj priamo napr. ťavia srsť.

Podľa pôvodu sa rozlišuje napr. ovčia vlna a jej poddruhy ako napr. merino vlna z merino oviec. Ďalej je to napr. alpaková vlna z alpaky, ktorá udržuje teplo päťkrát lepšie ako ovčia vlna. Mohér z angorskej kozy má zas väčšiu hustotu ako ovčia vlna.

## Referencie

## Iné projekty

Kategória:Živočíšne produkty
Kategória:Anatómia cicavcov
Majstrovstvá sveta v krasokorčuľovaní 2008

**Majstrovstvá sveta v krasokorčuľovaní 2008** bola medzinárodná súťaž krasokorčuliarov organizovaná Medzinárodnou korčuliarskou úniou (ISU). 

Súťaž sa konala od 16. do 23. marca 2008 vo švédskom meste Göteborg v multifunkčnej aréne Scandinavium. Majstrovstvá prebiehali v štyroch kategóriách - muži, ženy, športové dvojice a tanečné páry. V súťaži tanečných párov bolo ako povinný tanec vybrané argentínske tango. Na základe výsledkov súťaže získali krajiny počty miesteniek pre svojich reprezentantov na nasledujúce majstrovstvá sveta.

## Účastníci
### Právo účasti
Právo zúčastniť sa majstrovstiev mali športovci krajín, ktoré boli členmi Medzinárodnej korčuliarskej únie a ktorí 1. júla 2007 dosiahli vekovú hranicu 15 rokov. Na základe výsledkov na predchádzajúcich majstrovstvách sveta mali jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov. 

### Právo nominácie viacerých súťažiacich
Každá krajina mala právo nominovať jedného súťažiaceho do súťaže. Na základe umiestnenia na predchádzajúcich majstrovstvách sveta mali nasledovné krajiny právo nominovať viac ako jedného súťažiaceho:

## Program podujatia
Program podujatia podľa oficiálneho rozpisu  je uvádzaný v miestnom čase UTC+01:00 (Stredoeurópsky čas): 

## Výsledky
### Muži
[náhľad|Medailisti v kategórii „Muži“: [Johnny Weir (3. miesto), Jeffrey Buttle (1. miesto), Brian Joubert (2. miesto)]]
[náhľad|Víťaz v kategórii „Muži“: [Jeffrey Buttle, Kanada]]

WD = withdrawn (odstúpil zo súťaže)

### Ženy
[náhľad|Medailistky na MS 2008: [Carolina Kostnerová (2. miesto), Mao Asadová (1. miesto), Kim Ju-na (3. miesto)]]
[náhľad|Víťazka v kategórii „Ženy“: [Mao Asadová, Japonsko]]

WD = withdrawn (odstúpila zo súťaže)

### Športové dvojice
[náhľad|Medailisti na MS 2009 v kategórii „Športové dvojice“: [Čang Tan / Čang Chao (2. miesto), Aljona Savchenková / Robin Szolkowy (1. miesto), Jessica Dubéová / Bryce Davison (3. miesto)]]
[náhľad|Víťazi v kategórii „Športové dvojice“: [Aljona Savchenková / Robin Szolkowy, Nemecko]]

WD = withdrawn (odstúpili zo súťaže)

### Tanečné páry
[náhľad|Víťazi na MS 2008 v kategórii „Tanečné páry“: [Tessa Virtueová / Scott Moir (2. miesto), Isabelle Delobelová / Olivier Schoenfelder (1. miesto), Jana Chochlovová / Sergej Novickij (3. miesto)]]
[náhľad|Víťazi v kategórii „Tanečné páry“: [Isabelle Delobelová / Olivier Schoenfelder, Francúzsko]]

## Medailová bilancia

## Referencie

## Iné projekty

## Externé odkazy
* MS 2008 na oficiálnej stránke ISU 
* Výsledky MS 2008 na oficiálnej stránke ISU 

2008
Kategória:Krasokorčuľovanie v 2008
Kategória:2008 v Švédsku
Kategória:Športové podujatia v Göteborgu
Ónyxový mramor

náhľad|Levický zlatý ónyx
**Ónyxový mramor** skrátene **ónyx** sa používa ako označenie páskovaných travertínov používaných ako obkladové kamene. Takéto označenie má dve príčiny; jednak fakt, že veľké množstvo obkladových kameňov je v technickej praxi označovaných ako mramor napriek tomu, že z petrografického hľadiska sa o mramor nejedná. Druhá časť označenia je odvodená od páskovanej textúry, akú má minerál ónyx. Ónyx je mineralogicky chalcedón (mikrokryštalický SiO2), ónyxový mramor je zmes minerálov uhličitanu vápenatého (CaCO3), konkrétne kalcitu a aragonitu. Medzi spracovateľmi a v umení je toto označenie zaužívané.

Na Slovensku sa nachádza napríklad blízko mesta Levice, kde sa v minulosti ťažil a bol distribuovaný pod značkou *Levický zlatý ónyx*.

## Referencie

## Iné projekty

Kategória:Stavebné materiály
Krištáľ

**Krištáľ** môže byť:
* priehľadná a bezfarebná odroda kremeňa, pozri krištáľ (kremeň)
* bezfarebné, priehľadné sklo, pozri krištáľ (sklo)
Bystrík Hollý

Ing. **Bystrík Hollý** (* 13. január 1950, Kremnica) je poslanec zastupiteľstva Bratislavského samosprávneho kraja od roku 2005.

Bystrík Hollý bol zvolený za Kresťanskodemokratické hnutie za poslanca krajského zastupiteľstva vo voľbách v roku 2005 v okrese Bratislava IV.

## Profesionálna kariéra
* štúdium na Fakulte ekonomiky a riadenia Vysokej škole ekonomickej v Bratislave
* štúdium manažmentu a finančného rozhodovania na City Univerzity v Bratislave, neskôr externý prednášajúci
* vedúci obchodného odboru v Ústave technológie a racionalizácie Závodov ťažkého strojárenstva 
* projektant v Ústave ekonomiky a organizácie stavebníctva
* 19801994 súdny znalec z odboru dopravy 

## Politická kariéra

* 19891990 tajomník ObNV Bratislava IV
* 1990 poslanec Miestneho zastupiteľstva v Karlovej Vsi
* 19901993 prednosta Okresného úradu v Bratislave
* 19942006 starosta mestskej časti Bratislava - Karlova Ves

## Členstvo v profesných a záujmových združeniach
* zakladateľ a predseda Bratislavskej občianskej iniciatívy
* funkcionár Združenia miest a obcí Slovenska
* člen Únie miest a obcí Slovenska
* člen Združenia pravicových starostov na Slovensku
* podpredseda Klubu Bystríkov

## Externé odkazy
* Oficiálna stránka 

Kategória:Osobnosti z Kremnice
Kategória:Poslanci Bratislavského samosprávneho kraja
Kategória:Starostovia mestskej časti Bratislava-Karlova Ves
Kategória:Politici KDH
Marek Kažimír

JUDr. **Marek Kažimír** (* 13. júl 1970, Košice) je bývalý poslanec zastupiteľstva Košického samosprávneho kraja, bývalý starosta mestskej časti Košice-Krásna a finančný poradca pre oblasť životného poistenia. 

## Životopis
Základnú školu navštevoval v rokoch 1976 – 1984 v Krásnej. Od roku 1984 do 1988 študoval na Strednej priemyselnej škole elektrotechnickej v Michalovciach. Po ukončení štúdia nastúpil na pol roka do VSŽ na závod *Koksovňa* do funkcie elektromechanik. V roku 1989 vstúpil do služobného pomeru príslušníka Policajného zboru Slovenskej republiky. Počas trvania služobného pomeru taktiež študoval na Strednej odbornej škole Policajného zboru v Pezinku a následne na Strednej dôstojníckej škole v Devínskej Novej Vsi.

Je absolventom Právnickej fakulty UPJŠ v Košiciach, na ktorej študoval v rokoch 1995 – 2000. V rokoch 2002 – 2010 a 2014 – 2018 bol starostom mestskej časti Košice-Krásna. V rokoch 2000 - 2003 pracoval na Krajskom dopravnom inšpektoráte Krajského riaditeľstva Policajného zboru v Košiciach ako dopravný inžinier. Marek Kažimír bol vo voľbách v roku 2005 zvolený za koalíciu KDH, OKS za poslanca krajského zastupiteľstva v okrese Košice IV. Ako poslanec krajského zastupiteľstva pôsobil v rokoch 2005 – 2009. Od roku 2019 zastáva funkciu finančného poradcu pre oblasť životného poistenia v medzinárodnej poisťovni MetLife a taktiež je konateľom realitnej kancelárie.

Marek Kažimír bol nezávislý kandidát na primátora Košíc, skončil tretí.

## Referencie

Kategória:Poslanci Košického samosprávneho kraja
Kategória:Starostovia košických mestských častí
Kategória:Absolventi Právnickej fakulty Univerzity Pavla Jozefa Šafárika
Kategória:Osobnosti z Košíc
Stop slovo

**Stop slová** (iné názvy: **stopslová, vylúčené slová**; v angličtine *stop words*) sú slová, ktoré sa v jazyku vyskytujú často, no samy o sebe nenesú žiadnu významovú informáciu. Spravidla majú len syntaktický význam. Termín sa používa pri počítačovom spracovaní prirodzeného jazyka. 

Webové vyhľadávače, ktoré využívajú plnotextové vyhľadávanie, takéto slova často ignorujú, pretože nenesú žiadnu významovú hodnotu. Tým sa zrýchľuje vyhľadávanie a dosahujú sa relevantnejšie výsledky.

Neexistuje definovaný zoznam stop slov. V slovenčine sa medzi ne napríklad zaraďujú spojky (*a, i, aby, ...*), predložky (*na, v, u, ...*), zámená (*môj, jeho, ...*), niektoré slovesá (*byť, ...*), častice  a pod.

## Pozri aj
* Extrakcia informácií
* Spracovanie informácií
* Deskriptor

## Externé odkazy
* Zoznam stopslov v rôznych jazykových mutáciach

Kategória:Vyhľadávanie informácií
MJXtoys

**MJXtoys** (*Meijiaxin Toys Co., Ltd*) je výrobca RC modelov a členom skupiny *International Council of Toy Industries*.

## MJXtoys
Firma MJXtoys sa zaoberá najmä výrobou RC helikoptér a RC automobilov na diaľkové ovládanie. Na Slovensku je populárna najmä vďaka RC helikoptére MJX F45 a oficiálnou sériou RC automobilov značky Ferrari.

## RC vrtuľníky MJXtoys
RC vrtuľníky ma firma MJXtoys rozdelené do troch skupín:

* Séria T, stredná trieda, zväčša sa jedná o dvoj-rotorové RC vrtuľníky s možnosťou pripojenia kamery.
* Séria F, vyššia trieda, zväčša sa jedná o jedno-rotorové RC vrtuľníky.
* Séria X, kvadrokoptéry (4 rotory)

## RC automobily MJXtoys
Firma MJXtoys vyrába modely RC automobilov na diaľkové ovládanie oficiálne licencovanej značky Ferrari, ďalej BMW, Mini, Mercedes, Audi, Nissan, Lamborghini a Porsche v mierkach 1:10, 1:14 alebo 1:20.

## Referencie

Kategória:Modelárstvo
Kategória:Hračky